Lukukoira on kärsivällinen kuuntelija, jonka kanssa lukemista ei tarvitse jännittää.
Haluaisitko harjoitella ääneen lukemista? Lukukoira on kärsivällinen kuuntelija, jonka kanssa lukemista ei tarvitse jännittää. Rikhardinkadun kirjaston lukukoira on tavattavissa kevätkaudella 2024 tiistaisin 16.1., 30.1., 13.2.,27.2., 12.3., 26.3., 9.4., 23.4., 7.5. ja 21.5. klo 17.30-18.45. Varaa oma aikasi kirjaston lastenosastolta tai numerosta (09) 3108 5813. Muistathan myös peruuttaa varauksesi, jos et pääsekään paikalle. Ohjeet lukuhetkeä varten: - Lukuhetkeen osallistuvat yksi lukija, koira ja koiran ohjaaja. Ohjaajan tehtävä on valvoa lukuhetkeä sivusta, mutta ei puuttua sen kulkuun. - Rauhoitutaan lukemiseen -lukukoira on lukukaveri, ei leikkikaveri. - Lukukoirat pitävät silityksestä. Kysy kuitenkin ensin omistajalta lupa. Yksi lukuhetki kestää noin 15 min. Voit lukea koiralle mukaan ottamaasi kirjaa tai valita mieleisesi kirjaston kirjoista. Lukukoiratoiminnan tavoitteena on lukuharrastuksen edistäminen ja onnistuneen lukukokemuksen luominen. Koirien on todettu lisäävän ihmisen mielihyvähormonien määrää sekä rentouttavan mieltä, minkä vuoksi niiden vaikutus myös lukemiseen liittyvissä haasteissa on myönteinen. Koiralle lukemisen on todettu auttavan lukihäiriöisiä lapsia sekä aikuisia. Koiran läsnäolo vähentää lukemiseen liittyvää kynnystä ja stressiä. Koira ei arvostele, takerru virheisiin tai keskeytä vaan lukijalla on rauha harjoitella lukemista. Tule lukemaan, koira kuuntelee kaikilla kielillä! Kennelliiton lukukoirat